สรุปภาวะตลาดต่างประเทศ ประจำวันที่ 7 มิ.ย. 2565
สรุปภาวะตลาดต่างประเทศ ประจำวันที่ 7 มิ.ย. 2565
สรุปภาวะตลาดต่างประเทศ ประจำวันที่ 7 มิ.ย. 2565
8 มิ.ย. 2565

ดัชนีดาวโจนส์ตลาดหุ้นนิวยอร์กปิดบวกในวันอังคาร (7 มิ.ย.) โดยได้แรงหนุนจากการพุ่งขึ้นของหุ้นกลุ่มพลังงาน และอัตราผลตอบแทนพันธบัตรสหรัฐที่ชะลอตัวลงสู่ระดับต่ำกว่า 3% อย่างไรก็ดี หุ้นกลุ่มค้าปลีกร่วงลงหลังจากบริษัททาร์เก็ตปรับลดคาดการณ์ผลกำไรในไตรมาส 2
ดัชนีเฉลี่ยอุตสาหกรรมดาวโจนส์ปิดที่ 33,180.14 จุด เพิ่มขึ้น 264.36 จุด หรือ +0.80%, ดัชนี S&amp;P500 ปิดที่ 4,160.68 จุด เพิ่มขึ้น 39.25 จุด หรือ +0.95% และดัชนี Nasdaq ปิดที่ 12,175.23 จุด เพิ่มขึ้น 113.86 จุด หรือ +0.94%
ตลาดหุ้นยุโรปปิดปรับตัวลงในวันอังคาร (7 มิ.ย.) เนื่องจากนักลงทุนวิตกเกี่ยวกับการชะลอตัวของเศรษฐกิจที่เกิดจากการคุมเข้มนโยบายการเงินเชิงรุกของธนาคารกลางต่าง ๆ เพื่อพยายามควบคุมเงินเฟ้อที่เพิ่มขึ้น ขณะที่หุ้นกลุ่มค้าปลีกปรับตัวลง หลังจากบริษัททาร์เก็ตซึ่งเป็นบริษัทค้าปลีกของสหรัฐเตือนเกี่ยวกับแนวโน้มผลกำไรที่ลดลง
ดัชนี Stoxx Europe 600 ปิดที่ 442.88 จุด ลดลง  1.24 จุด หรือ -0.28%
ดัชนี CAC-40 ตลาดหุ้นฝรั่งเศสปิดที่ 6,500.35 จุด ลดลง 48.43 จุด หรือ -0.74%, ดัชนี DAX ตลาดหุ้นเยอรมนีปิดที่ 14,556.62 จุด ลดลง 97.19 จุด หรือ -0.66% และดัชนี FTSE 100 ตลาดหุ้นลอนดอนปิดที่ 7,598.93 จุด ลดลง 9.29 จุด หรือ -0.12%
ตลาดหุ้นลอนดอนปิดลดลงในวันอังคาร (7 มิ.ย.) โดยถูกกดดันจากการคาดการณ์ที่ว่าธนาคารกลางรายใหญ่ต่าง ๆ จะปรับขึ้นอัตราดอกเบี้ยต่อไปอีกเพื่อสกัดกั้นเงินเฟ้อ
ดัชนี FTSE 100 ตลาดหุ้นลอนดอนปิดที่ 7,598.93 จุด ลดลง 9.29 จุด หรือ -0.12%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันอังคาร (7 มิ.ย.) โดยได้แรงหนุนจากการคาดการณ์ที่ว่า อุปทานน้ำมันโลกจะเผชิญภาวะตึงตัวเนื่องจากหลายปัจจัย ซึ่งรวมถึงการที่จีนผ่อนคลายมาตรการล็อกดาวน์ และข้อตกลงนิวเคลียร์อิหร่านที่ยังไม่มีความคืบหน้า
ทั้งนี้ สัญญาน้ำมันดิบ WTI ส่งมอบเดือนก.ค. เพิ่มขึ้น 91 เซนต์ หรือ 0.8% ปิดที่ 119.41 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 8 มี.ค. 2565
ส่วนสัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 1.06 ดอลลาร์ หรือ 0.9% ปิดที่ 120.57 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 31 มี.ค. 2565
สัญญาทองคำตลาดนิวยอร์กปิดบวกในวันอังคาร (7 มิ.ย.) โดยได้ปัจจัยหนุนจากการอ่อนค่าของสกุลเงินดอลลาร์ และแรงซื้อสินทรัพย์ปลอดภัย ท่ามกลางความกังวลเกี่ยวกับแนวโน้มเศรษฐกิจโลก ขณะที่นักลงทุนจับตาการเปิดเผยตัวเลขเงินเฟ้อของสหรัฐในวันศุกร์นี้
ทั้งนี้ สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 8.4 ดอลลาร์ หรือ 0.46% ปิดที่ 1,852.1 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 8.6 เซนต์ หรือ 0.39% ปิดที่ 22.178 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 17.1 ดอลลาร์ หรือ 1.66% ปิดที่ 1,012.9 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 30.70 ดอลลาร์ หรือ 1.5% ปิดที่ 1,965.40 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันอังคาร (7 มิ.ย.) เนื่องจากนักลงทุนลดการถือครองดอลลาร์สหรัฐซึ่งเป็นสกุลเงินปลอดภัย และเข้าซื้อสกุลเงินที่เป็นสินทรัพย์เสี่ยงและให้ผลตอบแทนสูงกว่า เช่นดอลลาร์ออสเตรเลีย และปอนด์
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.13% สู่ระดับ 102.3080
ยูโรแข็งค่าเมื่อเทียบกับดอลลาร์สหรัฐ ที่ระดับ 1.0710 ดอลลาร์ จากระดับ 1.0694 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2588 ดอลลาร์ จากระดับ 1.2535 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7234 ดอลลาร์สหรัฐ จากระดับ 0.7194 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 132.56 เยน จากระดับ 131.98 เยน และแข็งค่าเมื่อเทียบกับฟรังก์สวิส ที่ระดับ 0.9722 ฟรังก์ จากระดับ 0.9711 ฟรังก์ แต่ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.2527 ดอลลาร์แคนาดา จากระดับ 1.2576 ดอลลาร์แคนาดา